αρχοντος διο[δωρο]υ μηνος ενδυσποιτροπιου βουλευοντων [ταν] δευτεραν εξαμη[ν]ον καλλιδαμου του αμ[φιστρα]του σωτυλου του σωστρατου γραμματευοντος δε τας βουλας φιλονικου του μενεδαμο[υ] επι τοισδε απεδοντο απολλωνιος και φιλα τωι απολλωνι τωι πυθιωι σωμα ανδρειον ωι ονομα θεοδοσιος το γενος γαλαταν τιμας αργυριου μναν τριων [και] ταν τιμαν εχοντι πασαν οι βεβαιωτηρες κατα τους νομους τας πολιος μνασιθεος διοδωρου αγιων πολυκλειτου καθ[ω]ς επιστευσε θεοδοσιος ταν ωναν τωι θεωι εφ ωτε ελευθερον ειμεν και ανεφαπτον θεοδοσιον απο παντων τον παντα βιον ποιεοντα ο κα θελη και αποτρεχον[τ]α οις κα θελη. ει δε τις ε[φα]πτοιτο επ[ι κ]ατ[α]δουλισμωι θεοδοσιου βεβαιον παρεχοντω ταν ωναν τωι θεωι οι αποδομενοι απολλωνιος και φιλα και βεβαιωτηρε[ς] μνασιθεος και [αγ]ιων. ει δε μη παρεχ[οι]ν βεβαιον ταν ωναν τωι θεωι πρακτιμοι εοντω κατα τον νομον τας πολιος. ομοιως [δε] και οι παρατυγχανοντες κυριοι εοντω συλεοντες θεοδοσιον ως ελευθερον οντα αζαμιοι εοντες και ανυποδικοι πασας δικας και ζαμιας. παραμεινατω δε θεοδοσιος παρα απολλωνιον και φιλαν ποιων το επιτασσομενον το δυνατον παν ανενκλητως εως κα ζωντι απολλωνιος και φιλα. ει δε μη ποιεο[ι] η μη παραμενοι καθως γεγραπται κυριοι εοντω επιτιμεοντες απολλωνιος και φιλα θεοδοσι[ωι τροπωι ω]ι κα θελωντι πλαν μη πολεοντες. μαρτυροι οι ιερεις του απολλωνος ατρεας του ανδρονικου αγιων εχεφυλου [κ]αι βουλευται κ[αλ]λιδαμος σωτ[υλ]ος φιλονικος και ιδιωται σωστρατος σωτυλου [φ]α[ι]νις γοργιλου ονασιμος αντιοχου ξενοκρατης [αγη]σιλαου ξεν[ο]κριτος στησιμενεος.
Phokis — Delphi — 121-108 BC
 121-108 BC